Miloš Lichner

Prof. doc. ThLic. Miloš Lichner D.Th, SJ (* 21. september 1971, Martin) je slovenský katolícky teológ, kňaz, jezuita a vysokoškolský pedagóg, profesor v odbore katolícka teológia. 
Pôsobil ako prezident Európskej spoločnosti pre katolícku teológiu. V rokoch 20122019 bol dekanom Teologickej fakulty Trnavskej univerzity. Od roku 2019 bol prorektorom Trnavskej univerzity v Trnave pre vonkajšie vzťahy. Od 1. januára 2024 pôsobil ako poverený rektor Trnavskej univerzity. 1. októbra 2024 bol zvolený riadnym rektorom, pričom mandát by mu mal zaniknúť v roku 2028.
Je členom jezuitského rádu. Pôsobil ako sekretár provinciála slovenskej jezuitskej provincie a bol tiež prefektom zodpovedným za formáciu rehoľných seminaristov.
V roku 2017 získal ako spoluautor knihy "Žalmy 5175" (Komentáre k Starému zákonu; zv. 5.) Cenu Dominika Tatarku. 
Životopis.
Narodil sa v roku 1971 v Martine. Po získaní sekundárneho vzdelania na Strednej poľnohospodárskej školy so zameraním na záhradníctvo pôsobil vo firme Zares v Nitre (19891990) a následne ako údržbár na Biskupskom úrade v Nitre (19901992). Po dvojročnom noviciáte absolvoval klasickú jezuitskú formáciu. Po štúdiách filozofie pôsobil v rokoch 19961998 v rámci pastoračnej praxe ako vychovávateľ na Gymnáziu svätého Tomáša Akvinského v Košiciach (19961998).
V roku 1992 nastúpil do noviciátu rehole Spoločnosti Ježišovej v Trnave. Na prelome tisícročí študoval katolícku teológiu na Teologickej fakulte Trnavskej univerzite v Trnave (štúdium dokončil v roku 2002) a následne v Centre Sèvres v Paríži (licenciát získal v roku 2002 a doktorát v roku 2012). 22. júna 2002 bol biskupom Dominikom Tóthom vysvätený za kňaza a v rokoch 2002 až 2003 pôsobil ako pomocný duchovný v Trnavskej diecéze. Počas štúdia v Paríži bol pastoračne zodpovedný za českú farnosť v Paríži (20032005). Po návrate na Slovensko pôsobil opäť ako pomocný duchovný v Trnavskej diecéze a v rokoch 2005 až 2008 tiež ako prefekt školastikov a sekretár provinciála Spoločnosti Ježišovej na Slovensku.
Od roku 2011 pôsobil na Teologickej fakulte Trnavskej univerzity. Vyučoval najmä dogmatickú teológiu, patristiku a viedol viaceré odborné semináre z patrológie. V roku 2015 mu bol udelený titul docenta. Habilitoval sa v Trnave. Okrem toho absolvoval viaceré jazykové kurzy a semináre, vrátane patristického semináru na Sorbonne. Na viacerých miestach pôsobil ako výpomocný duchovný a ako duchovný správca. V júni 2019 ho prezident Andrej Kiska vymenoval za vysokoškolského profesora v odbore katolícka teológia.
V rokoch 20172019 bol viceprezidentom a v rokoch 20192021 prezidentom Európskej spoločnosti pre katolícku teológiu. V rokoch 20122019 pôsobil ako dekan Teologickej fakulty Trnavskej univerzity. Od roku 2019 bol prorektorom Trnavskej univerzity v Trnave pre vonkajšie vzťahy.
V roku 2017 získal ako spoluautor knihy "Žalmy 5175" (Komentáre k Starému zákonu; zv. 5.) Cenu Dominika Tatarku. 
Po tom, čo akademický senát Trnavskej univerzity nedokázal v dvoch voľbách zvoliť nového rektora, bol Lichner, ako tzv. poverený rektor, poverený dočasným riadením univerzity od 1. januára 2024. 1. októbra 2024 bol zvolený riadnym rektorom Trnavskej univerzity. Univerzitu tak povedie do roku 2028. 
Na sociálnej sieti Facebook zverejňuje každý deň preklady myšlienok z patristickej literatúry.
Publikácie.
Objektom jeho záujmu je predovšetkým latinská patristická literatúra a zvlášť dielo kresťanského svätca Augustína z Hippa. Venuje sa však aj iným oblastiam katolíckej teológie. Spolupodielal sa napríklad na novom ekumenickom preklade starozákonných žalmov.
V roku 2017 získal ako spoluautor knihy "Žalmy 5175" (Komentáre k Starému zákonu; zv. 5.) Cenu Dominika Tatarku. 
Vysokoškolské učebnice